OzLabs/hebrew-wiki-articles huggingface dataset:
ז'וזאן סיגאר

200px
ז'וזאן סיגאר (בצרפתית: Josane Sigart; 7 בינואר 1909, בריסל – 20 באוגוסט 1999) הייתה שחקנית טניס, זוכת אליפות וימבלדון וחסידת אומות העולם מבלגיה.

==קורות חיים==
===קריירת טניס===
ז'וזאן סיגאר הייתה שחקנית טניס פעילה בשנות העשרים והשלושים. בשנים 1928, 1929, 1931, 1932, 1936 ו-1946 זכתה באליפות בלגיה בטניס לנשים. בשנת 1932 זכתה באליפות וימבלדון בטניס, בקטגוריית זוגות נשים, והגיעה לגמר בקטגוריית זוגות מעורבים. בשנה זו דורגה עשירית בעולם על ידי ווליס מאיירס .

===פעילותה להצלת יהודים בתקופת השואה===
סיגאר הייתה אשתו של ז'אן דה מלמסטר (אחיה של חסידת אומות העולם מדלן דה מלמסטר). באפריל 1943, בתקופת הכיבוש הגרמני בבלגיה, העבירה מדלן לז'וזאן סיגאר ולבעלה ילד יהודי בן חמש בשם ז'קי בורז'יקובסקי (לימים ג'קי ברקן), אותו הסתירו ז'וזאן ובעלה מפני שלטונות הכיבוש הגרמניים, למרות שהיו להם שני ילדים משלהם ולמרות עונשי המוות שהיו צפויים למסתירי יהודים. ז'קי הוסתר בביתה של סיגאר במשך שנה, עד שהועבר מהבית לביתם של מסתירים אחרים, עקב חשד שדבר הסתרתו שם התגלה ועקב הסכנה שהייתה צפויה לו ולמסתיריו. במשך השנה בה הסתירה סיגאר את הילד, היא דאגה לחינוכו ולטיפול בו.

לאחר המלחמה ב-1946 איתר קרוב משפחה את הילד ג'קי. הוא הגיע לארץ, והתחנך תחילה בבני עקיבא ואחר כך בשומר הצעיר. הוא הפך לבמאי סרטים בטלוויזיה החינוכית, פרסם ספר אוטוביוגרפי ושני ספרי שירה, ונפטר ב-2014 בגיל 76.<ref></ref> 

====הכרה====
ב-2001 הוכרה ז'וזאן סיגאר על ידי יד ושם בתור חסידת אומות העולם.

==קישורים חיצוניים==

* 

== הערות שוליים ==

קטגוריה:בלגיות חסידות אומות העולם
קטגוריה:מצילים בשואה: בלגיה
קטגוריה:ילידות 1909
קטגוריה:נפטרות ב-1999
בקבוק צוואר-קוד

בקבוק צוואר-קוד.
בקבוק צוואר-קוד הוא סוג של בקבוק המשמש לאחסון משקאות מוגזים.

== היסטוריה ==
בשנת 1872, יצרנית המשקאות הקלים הבריטית היראם קוד מקמברוול, לונדון, תכננה ורשמה פטנט על בקבוק שעוצב במיוחד עבור משקאות מוגזים.

== הבקבוק ==
בקבוק הקוד תוכנן כך שהוא כולל גולה ודיסקית או אטם גומי בצווארו. את הבקבוקים ממלאים כשהם הפוכים, והלחץ של הגז דוחף את הגולה כנגד הדיסקית ואוטם את הבקבוק. הבקבוק עוצב בצורתו המיוחדת כדי לספק תא שעליו הגולה נדחפת כשהבקבוק נפתח. דבר זה מונע מהגולה לחסום את צוואר הבקבוק בעת מזיגת המשקה.

== פופולריות ==
[[בנטה בבקבוק צוואר-קוד.]]
זמן קצר לאחר השקתו, הבקבוק הפך למאוד פופולרי בתעשיית המשקאות הקלים ותעשיית הבירה, בעיקר באירופה, אסיה ואוסטרליה, למרות שחלק משותי המשקאות האלכוהוליים לא אהבו את הבקבוק.

הבקבוקים יוצרו באופן קבוע במשך עשרות שנים, אך השימוש בהם ירד בהדרגה. מכיוון שהילדים ניפצו את הבקבוקים כדי להשיג את הגולות, בקבוקים במצב טוב הפכו לפריט אספנות, במיוחד בבריטניה. בקבוק צוואר-קוד בצבע קובלט יכול להמכר היום במאות לירות שטרלינג במכירה פומבית.

העיצוב של בקבוק הקוד נמצא בשימוש היום אצל החברה היפנית רמונה ובמשקה ההודי בנטה.

==קישורים חיצוניים==

קטגוריה:בקבוקים
פופקורן קרמל

פופקורן קרמל
פופקורן קרמל הוא ממתק אמריקאי עשוי פופקורן המצופה בסוכר או בדבשה המבוססת על קרמל. בדרך כלל תמיסת הסוכר או הסירופ מחוממים עד שהם משחימים ומתעבים, כך שהם הופכים לקרמל. קרמל חם זה מעורבב לאחר מכן עם פופקורן קלוי ומונח להיתקררות. לפעמים משתמשים במדחום מיוחד להכנת ממתקים, מכיוון שהכנת הקרמל דורשת זמן ומיומנות כדי לא לשרוף את הסוכר. התהליך יוצר חטיף מתוק. בגרסאות מסוימות, לאחר ציפוי בשוקולד, מוכנס הפופקורן לתנור כדי להפוך את הממתק לפריך. תערובות של פופקורן קרמל לפעמים מכילות אגוזים, כגון בוטנים, אגוזי פקאן, שקדים, או אגוזי קשיו.

== היסטוריה ==
התאריך שבו שולבו פופקורן וקרמל הוא כנראה לקראת סוף המאה התשע עשרה, כשפופקורן עם דבשה הוצג בתערוכה העולמית של שיקגו בשנת 1893 על ידי קרקר ג'ק. 

== סוגים אחרים של פופקורן בטעם מתוק ==
סוגים מסוימים של פופקורן מצופים בסוכר לבן, ומועדפים על פופקורן הקרמל המסורתי בשל טעמם הקל. לפעמים מוסיפים חומרי טעם וריח טבעיים או מלאכותיים לסירופ החם של הפופקורן, כגון: תות, אבטיח, קוקוס, תפוח ירוק, שוקולד או אוכמניות. אך לעיתים קרובות טעמים אלו קיימים רק בחנויות ממתקים המתמחות בפופקורן.

== ראו גם ==
* שלווה - ממתק ישראלי הדומה לפופקורן קרמל, עשוי חיטה תפוחה

==קישורים חיצוניים==

קטגוריה:ממתקים
קטגוריה:מאכלי ליל כל הקדושים
כף אהבה

[[כף אהבה וולשית, עם לב מנעול וגלגל.|462x462px]]
כף אהבה היא כף מקושטת עשויה מעץ שניתנת באופן מסורתי כמתנה בעלת כוונות רומנטיות. הכף בדרך כלל מעוטרת בסמלים של אהבה, ונועדה להציג את הכישרון של המגלף. בשל העיצובים המורכבים, כפות אהבה לא משמשות באופן מעשי אלה רק כפרטי מלאכה מקושטים.

== מוצא ==
כפות אהבה הן מלאכה מסורתית שהתחילה כבר במאה ה-17. במשך הדורות הכפות נעשו יותר ויותר קישוטיות, כתוצאה מכך הן איבדו את השימוש המעשי שלהן והפכו לפריט קישוטי לתלייה על הקיר.

כף האהבה הידועה הכי עתיקה מוצגת במוזיאון הלאומי להיסטוריה בסנט פגנז ליד קארדיף, והיא מתוארכת לשנת 1667, למרות שהאמונה הרווחת היא שהמסורת התחילה הרבה לפני. 

== סמלים ==
כף האהבה ניתנה לאישה צעירה על ידי מחזרה. דבר זה היה חשוב לאבי הנערה משום שכך יכל לראות שהאיש יכול לדאוג למשפחתו ולעבוד עם עץ.

מלחים לעיתים קרובות גילפו כפות אהבה במהלך מסעותיהם הארוכים, ולכן לעיתים קרובות הם שילבו עוגנים וספינות בכף.

לסמלים מסוימים היו משמעויות ספציפיות: שרשרת לרצון להיות ביחד לנצח, פרסה למזל, צלב לאמון, פעמונים לנישואים, לבבות לאהבה, יהלום סימל עושר או מזל טוב, פרח לחיבה, דרקון להגנה, גלגל כדי לתמוך בנאהב ומנעול לביטחון. כדורים הכלואים בתוך כלוב סימלו את מספר הילדים שהגבר קיווה לגדל. גילופים מסובכים יותר, כמו שרשראות, היו הפגנה של המיומנות של הגלף בנוסף למשמעותם הסמלית.

למרות שכף האהבה הוולשית היא המפורסמת ביותר, יש גם מסורות של כפות אהבה בסקנדינביה ובחלקים אחרים של מזרח אירופה, שיש להם סגנונות וטכניקות ייחודיים לכפות אהבה.

היום ניתנות כפות האהבה כמתנות נישואים, יום השנה, יום הולדת, מתנות לתינוק, חג המולד, או מתנות ליום ולנטיין, ורואים אותן בעיקר כאומנות עממית.

== כף נישואים ==
כפית נשואים נורווגית.
בנורווגיה, באותם הימים, זוגות שזה עתה נישאו אכלו עם כפיות מחוברות שסימלו את נישואיהם. לעיתים קרובות הכפיות והשרשרת היו עשויות מחתיכת עץ אחת, תוך שימת דגש על הגילוף.

==קישורים חיצוניים==

קטגוריה:אהבה
קטגוריה:נישואים
קטגוריה:כלי אכילה
אריקה טים

אריקה טים (בגרמנית: Erika Timm; נולדה ב-1934) היא בלשנית גרמנית, חוקרת יידיש מהיבטים בלשניים ופילולוגיים.

== קורות חייה ==
בשנת 1985 כתבה הביליטציה באוניברסיטת טריר (במחלקה ללימודים יידיים). כיום היא פרופסור אמריטה באותו מוסד. בעלה, גוסטאב אדולף בקמן, פילולוג שעוסק בשפות רומאניות, חיבר יחד איתה כמה מהספרים שכתבה.

מחקרים שכתבה עוסקים בעיקר בהיבט הפונטי, הסמנטי והמורפולוגי של היידיש העתיקה, בהשוואה בין יידיש מזרחית ליידיש מערבית, וביחסים בין יידיש לניבים גרמניים. תרומתה החשובה ביותר לנושא, הספר "Historische jiddische Semantik" (סמנטיקה היסטורית של יידיש, 2005), עליו עבדה כעשרים שנה, מתמקד בתרגומים יידיים לתנ"ך שנכתבו בין 1400 ל-1750. טים מדגימה כיצד תרגום התנ"ך ב'חדר' בתקופה המוקדמת של הופעת היידיש השפיע על עיצוב הרכיב הגרמני שבה, מוכיחה שההשפעה של הצרפתית היהודית בהקשר זה גדולה משנהוג לחשוב, ושלמעשה חלק חשוב מאוצר המילים בתרגום המקורי נמצא גם ביידיש המזרחית המודרנית המדוברת. בעברית נמצא מאמר שלה (בתרגום מגרמנית של מיכל פרץ) על לשונה של גליקל מהמלין, בספר "גליקל, זיכרונות 1691–1719" שההדירה חברתה חוה טורניאנסקי. כמו כן ערכה לצד כמה חוקרים נוספים את ספר היובל לכבוד טורניאנסקי.

טים ההדירה מספר ספרים מיידיש עתיקה, וכתבה מספר ספרים בנושאי פילולוגיה של הגרמנית.

== עבודות מרכזיות ==

== קישורים חיצוניים ==
* [http://www.uni-trier.de/index.php?id=21458 אריקה טים], באתר אוניברסיטת טריר
* [http://gothicyiddish.blogspot.com/2009/01/erika-timm-on-historical-semantics-of.html על טים] בבלוג של צ'ארלס ניידורף
* [http://yiddish.haifa.ac.il/tmr/tmr11/tmr11003.htm ביקורת על ספרה] באתר אוניברסיטת חיפה
* 
;ממאמריה
* 
<div class="mw-content-ltr">
* Erika Timm, "[https://books.google.co.il/books?id=EuhCKcHBYJwC&pg=PA105 An den Quellen des Jiddischen: Ergebnisse eines Forschungsprojektes]", In: Von Enoch bis Kafka: Festschrift für Karl E. Grözinger zum 60. Geburtstag, Otto Harrassowitz Verlag, 2002, S. 105–115
* "[https://www.uni-duesseldorf.de/home/fileadmin/redaktion/DUP/Leket_OA.pdf Abraham ibn Ezra und das Maiśebuch]", לקט: ייִדישע שטודיעס הײַנט
</div>

==הערות שוליים==

קטגוריה:בלשניות ולשונאיות גרמניות
קטגוריה:בלשנים ולשונאים גרמנים
קטגוריה:חוקרות השפה היידית
קטגוריה:גרמניות שנולדו ב-1934
קטגוריה:גרמנים שנולדו ב-1934
נענע הכדורים

נַעְנַע הַכַּדּוּרִים (שם מדעי: Mentha pulegium, באנגלית: Pennyroyal) היא צמח עשבוני רב-שנתי בסוג נענע ממשפחת השפתניים הגדל בר באירופה, צפון אפריקה והמזרח התיכון. היא אחת משלשה מיני הנענע הגדלים בר בארץ ישראל (נענע המים ונענע משובלת). מין זה נפוץ באזור רמת הגולן, עמק הירדן העליון, בעמקים, הרי יהודה, השרון, שפלת יהודה ובקעת הירדן.

הצמח משמש כעשב תבלין מאז העת העתיקה, לרוב לצד עשבי תיבול כמו אזוב מצוי וגד השדה, אך בתקופה המודרנית פחת השימוש בו באירופה.

שמן אתרי המופק ממנו ידוע כרעיל ביותר בשל תכולת המנתופורן (Menthofuran) בו.

==מאפיינים==
נענע הכדורים היא עשב רב-שנתי בגובה 20 עד 50 ס"מ, בעל קנה שורש, ארומטי מאוד, מלבין ושעיר. הגבעולים רבועים, שרועים עד זקופים, מסועפים וצבעם יכול להיות סגול או ירוק. הוא מכה שורש לא רק מקנה השורש אלא גם ממפרקי הגבעול.

העלים, שאורכם 8 עד 20 מ"מ, נגדיים, פשוטים, רכים, בעלי פטוטרת קצרה מאוד ומכוסים בשערות פשוטות ובלוטיות המדיפות שמנים אתריים ריחניים. הטרף דמוי ביצה או מוארך, בסיסו מעוגל ומורחב, קודקודו חד עד קהה, שפתו משוננת מעט ושני צדדיו שעירים-מלבינים.

הפרחים מסודרים בתפרחת חיקית כדורית קטנה ורחבה, שגווניה ורוד או לילך או סגול וקוטרה 1 עד 1.5 ס"מ. על כל גבעול ערוכים מספר כדורי תפרחת מרוחקים זה מזה. אין חפיות.

הפרחים דו-מיניים, בעלי עטיף כפול, מאוחה עלים, והם זעירים אורכם כ-7 מ"מ וצבעם סגול. עוקץ הפרח הגביע דמוי פעמון, אורכו 2.5 עד 4 מ"מ, בעל 5 שיניים שוות כמעט זו לזו בגודלן והוא מכוסה שערות בלוטיות. לוע הגביע חסום בטבעת של שערות (בשונה מנענע המים). הכותרת דמוית משפך סגול וכמעט אינה דו-שפתנית אלא בעלת 4 אונות כמעט שוות. צינור הכותרת אינו בולט מהגביע. בפרח 4 אבקנים שווים פחות או יותר, זריהם קירחים והם בולטים מן הפרח. הפרי מורכב מ-4 פרודות חומות, חלקות ומעוגלות.

נענע הכדורים שתפרחותיה הכדוריות והקטנות ערוכות לאורך הגבעול ומרוחקות זו מזו נבדלת מנענע המים שתפרחותיה הכדוריות אמיריות (בקצות הגבעול) ומנענע משובלת שתפרחותיה מוארכות.

הפריחה בחודשי הקיץ מסוף מאי עד תחילת אוקטובר.

הריבוי באמצעות זרעים ובאמצעות ייחורים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שפתניים
קטגוריה:צמחים שתוארו ב-1753
קולקי

קולקי (באוקראינית: Колки; בפולנית: Kołki; ביידיש: קאָלק) היא עיירה במחוז ווהלין שבמערב אוקראינה, בסמוך לנהר סטיר, בה התקיימה עד השואה קהילה יהודית גדולה.

==תולדות היישוב==
קולקי נזכרת לראשונה בשנת 1545, ולקראת סוף המאה ה-16 הוענקו לה זכויות עיר. במאה ה-18 עברה העיירה לבעלות משפחת רדזיוויל, שבנתה בסמוך לה ארמון.

==יהודי קולקי==
התיעוד הראשון לישיבת יהודים בעיירה הוא משנת 1570. במהלך גזירות ת"ח ות"ט באמצע במאה ה-17 ערכו הקוזקים פוגרום קשה ביהודי העיירה, תוך רצח המוני של הקהילה. עם זאת, לקראת סוף המאה ה-17 השתקמה הקהילה בעיירה, ובמהלך המאה ה-19 גדל מספר היהודים בה באופן משמעותי, ופעלו בה מספר חסידויות. בשנת 1897 נמנו בעיירה 2,537 יהודים.

בספטמבר 1915, במהלך מלחמת העולם הראשונה, נערך בסמוך לעיירה קרב בין הכוחות הגרמניים והרוסיים, והעיירה נשרפה כליל, תוך שכל יהודיה נמלטו ממנה. עם ביסוס שלטון הרפובליקה הפולנית השנייה בעיירה לאחר המלחמה, שבו לעיירה רק כשליש מיהודיה, ומספרם הגיע לכ-750 איש. בין מלחמות העולם התקיימה בעיירה פעילות של המפלגות היהודיות השונות, ופעל בה קיבוץ הכשרה של תנועת החלוץ. הפעילות הציבורית היהודית בעיירה נאסרה עם כיבוש האזור בידי הסובייטים בספטמבר 1939.

===בשואה===
ב-3 ביולי 1941, במהלך מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות. כעבור זמן לא רב רצחו שוטרים אוקראינים כ-50 גברים יהודים מהעיירה, ובהם נכבדי הקהילה.

באוקטובר 1941 רוכזו יהודי העיירה בגטו שהוקם בה, אליו הובאו גם יהודי יישובי הסביבה, ואשר מספר יושביו עמד על כ-2,500 איש. מהגטו נלקחו היהודים מדי יום לעבודות כפייה, ובתחילת קיץ 1942 הוצאו להורג ראש היודנרט המקומי ושניים מעוזריו, לאחר שסירבו למלא אחר אחת מפקודות הגרמנים.

בספטמבר 1942 כיתרו הגרמנים את גטו קולקי, וירו במנסים לברוח. יושבי הגטו נלקחו לבורות ירי מחוץ לעיירה, ונרצחו בהם. כ-40 יהודים שהושארו כעובדי כפייה ומספר יהודים שנתפסו בחיים בסביבת העיירה רוכזו מחדש בגטו. 15 מהם הצליחו להימלט ליערות הסביבה, תוך הצטיידות בנשק, והתארגנות כיחידת פרטיזנים, אשר אחריה ערכו הגרמנים מצוד. באוקטובר 1942 פשטו על הגטו בשנית גרמנים ואוקראינים, ורצחו את יתר תושביו.

ב-2 בפברואר 1944 שוחררה העיירה בידי הצבא האדום. מקהילת קולקי שרדו את השואה 8 יהודים.

==קישורים חיצוניים==

* [https://web.archive.org/web/20160731182021/http://moreshet.pl/he/node/1121 קולקי] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* 
* 

קטגוריה:מחוז ווהלין: יישובים
קטגוריה:מחוז ווהלין: עיירות יהודיות
קטגוריה:גטאות באוקראינה
קטגוריה:בורות ירי בשואה
קטגוריה:יישובים שהוקמו במאה ה-12
מסגד שייח' לוטפאללה

קירות המסגד המקושטים בגווני כחול
מסגד שייח' לוטפאללה (בפרסית: مسجد شيخ لطف الّله) הוא אחד מארבעת המבנים המרכזיים בכיכר ההיסטורית מיידאן-י אמאם בעיר אספהאן באיראן. המסגד שוכן בחלקה המזרחי של הכיכר ונבנה בשנים 1616-1603 בימיו של עבאס שאה הראשון. המסגד קרוי על שמו של אביו של השאה.

==בניית המסגד==
המסגד נבנה לשמש כמסגד הפרטי של חצר המלוכה, בניגוד למסגד האמאם באותה כיכר שנועד לציבור הרחב. מסיבה זו, המסגד קטן יותר, ואין בו מינרטים. כדי להימנע מן הצורך לעבור בכיכר נבנתה מנהרה המובילה מארמון המלך עאלי קאפו ישירות למסגד. אדריכל המבנה, מוחמדרזה אספהאני, גם הקים מבואה המקשרת בין הכניסה המוליכה אליו מהכיכר לבין חלל המסגד, כדי לשמור על כיוון התפילה למכה.

==תיאור המבנה== 
המבנה נושא כיפה בקוטר של 12 מטר הנתמכת על ידי קירות בעובי של 170 ס"מ. צבעה של הכיפה מבחוץ נע בין גוונים של אפור וורוד בהתאם לאור השמש, והיא ניצבת מעל לשער הכניסה הצבוע בגווני טורקיז. במרכז צדה הפנימי של הכיפה מצוירת דמות טווס, והאריחים הצבעוניים שמסביב לה נראים כזנבו. על קירות המבנה כתובים פסוקים מהקוראן. 
{|class="wikitable" style="float:center; text-align:center;"
|-
|פנים הכיפה וקירות התמך
|כיכר האימאם]]
|-
|colspan="2"| פנים הכיפה וקירות התמך ומבט על כיכר האימאם, שייח' לוטפאללה משמאל
|}

== קישורים חיצוניים ==

* [https://web.archive.org/web/20160506161728/http://www.ne.jp/asahi/arc/ind/2_meisaku/53_lotfollah/lot_eng.htm על המסגד] מתוך אתר בנושא אדריכלות מוסלמית

קטגוריה:ערכים שבהם תבנית בריטניקה אינה מתאימה
שייח' לוטפאללה
קטגוריה:אדריכלות אסלאמית
משפחת פאלאס

משפחת פאלאס היא משפחת אסטרואידים מסוג B (קבוצת-בת של סוג C - אסטרואידים העשויים בעיקר פחמן). היא מאופיינת בנטיית מסלול גבוהה וממוקמת באמצע חגורת האסטרואידים. היא נצפתה לראשונה ב 1928 על ידי קיוצוגו היראיאמה.

האסטרואיד הראשי במשפחה הוא 2 פאלאס. הוא השלישי בגודלו מבין כל האסטרואידים עם קוטר של 500 ק"מ. יתר חברי המשפחה קטנים בהרבה, כשהגדול מביניהם 5222 יופה (Ioffe) קוטרו 22 ק"מ. רוב החברים הם מהסוג הספקטראלי הנדיר B ולכן מניחים שמוצאם מפאלאס. חבר אחר במשפחה הוא כנראה 3200 פָאֵיטוֹן שהוא אסטרואיד אפולו. פאיטון הוא המקור למטר המטאורים הג'מינידים.

נטיית המסלול. בגרף מימין ציר X הוא האקסצנטריות. בגרף משמאל ציר X הוא המרחק מהשמש ביחידות אסטרונומיות]]

נתוני המסלול הממוצע של המשפחה ניתנים בשתי הטבלאות מטה. הנתונים הם: מרחק ביחידות אסטרונומיות (AU) מהשמש, אקסצנטריות ונטיית מסלול. בטבלה הראשונה מבוצע ניטרול השפעות מחזוריות 'חולפות' (החוזרות כל כמה עשרות אלפי שנים)

{| align="center" style="border:1px solid #CCC; margin-left:15px;" cellpadding="5"
 ! !! a<sub>p</sub> !! e<sub>p</sub> !! i<sub>p</sub>
|-
|מינימום || 2.71 AU || 0.25 || 32°
|-
|מקסימום || 2.79 AU || 0.31 || 34°
|}

בטבלה השנייה מופיעים הנתונים המשקפים את המסלול הממוצע היום ללא ניטרול זה. הראשון לחשב את הניטרול ולהגיע למסקנה שלכל חברי המשפחה מקור משותף היה קיוצוגו היראיאמה.

{| align="center" style="border:1px solid #CCC; margin-left:15px;" cellpadding="5"
! !! a !! e !! i
|-
| מינימום || 2.71 AU || 0.13 || 30°
|-
| מקסימום || 2.79 AU || 0.37 || 38°
|}

==הערות שוליים==

קטגוריה:חגורת האסטרואידים
קטגוריה:כוכבי לכת ננסיים
אפקט יארקובסקי

ממוזער
אפקט יארקובסקי (באנגלית: Yarkovsky effect) נקרא על שם המהנדס הפולני-רוסי אוסיפוביץ' יארקובסקי (1844 - 1902) ששיער את קיומו במחקר שערך ב-1900. הוא מתבטא בשינוי הציר הראשי של מסלול אסטרואיד על ידי כוח של קרינת חום. האפקט יכול לשנות במעט גם את סיבובו העצמי של הגוף, אם כי בהשוואה לאפקט יורפ השפעתו על מאפיין זה זניחה.

הכוח פועל על אסטרואידים קטנים יחסית שקוטרם קטן מ 20 ק"מ ויכול להזיז את אלה הנמצאים בחגורת האסטרואידים (בין מסלולו של מאדים למסלולו של צדק), לקרבת כדור הארץ. קיומו הוכח לראשונה על ידי המעבדה להנעה סילונית ב-2003 באסטרואיד 6489 גולֶבְקָה הקרוב לכדור ארץ וקטן דיו (אורכו 500 מטר).

==הסבר התופעה==
בזמן הקפתו היומית את השמש צד אחד של האסטרואיד מואר באופן אסמיטרי כלומר צד אחד מקבל מספר רב יותר של פוטונים אשר נדרש זמן מסוים להקרינם חזרה בשעות אחר הצהריים והערב. נוצר כוח מנוגד לכיוון הקרינה. אפקט זה נובע מהחזרת הפוטון והוא אפקט מושהה בניגוד ללחץ הקרינה הקלאסי.

ניתן לפרק כוח זה לשני ישרים: זה העובר דרך השמש והאסטרואיד וזה המאונך לו - שהוא בכיוון המסלול. לוּ מסלול האסטרואיד היה מעגלי המרכיב השני היה זהה למשיק המסלול. אך היות שהמסלול אקסצנטרי, אין זה כך והמרכיב השני אחראי לגידול איטי ומתמשך באורך הציר הראשי במקרה של תנועה קדימה. (במקרה של תנועה אחורה רטרוגראדיות תהיה הקטנה איטית ומתמשכת של הציר הראשי). האפקט היומי המתואר גרם לאסטרואיד גולבקה לדוגמה לסטות ב 15 קילומטר תוך שתים-עשרה שנה. כוח זה משנה גם את מידת הטיית המסלול ומהירות הגוף סביב עצמו. 

בדומה לאפקט היומי קיים אפקט יארקובסקי עונתי הנובע מהטיית חלק מהגוף לעבר השמש לתקופה ארוכה (הקיץ) שתגרור פליטת חום בתום העונה.

== המשתנים בהם תלוי אפקט יארקובסקי==

* המרחק מן השמש
* נטיית ציר הסיבוב
* התנע הזוויתי 
* גודל האסטרואיד
* צורתו
* מאפייניו התרמיים (ובמיוחד שימור החום)

==קישורים חיצוניים==
*[http://video.mit.edu/watch/deflecting-an-asteroid-with-paintballs-12971/ הדמיה של שינוי מסלול אסטרואיד על ידי צביעתו בלבן, תוך הסתמכות על אפקט יארקובסקי]

==הערות שוליים==

קטגוריה:מכניקה
קטגוריה:אסטרואידים
קונסטנטינוב

קונסטנטינוב (בפולנית: Konstantynów) הוא כפר במחוז ביאלא פודולסק שבפרובינציית לובלין בפולין, בסמוך לגבול בלארוס, אשר עד השואה היה יישוב יהודי.

==תולדות היישוב==
היישוב נזכר מהמאה ה-17, עת נקרא בשם "קוזירדזי". בשנת 1774 הוענקו ליישוב זכויות עיר, ושמו שונה לשמו הנוכחי. באמצע המאה ה-19 התפתח היישוב, עם חיבורו לקו מסילת הברזל ורשה-לובלין.

מאמצע המאה ה-18 התקיימה ביישוב קהילה יהודית מבוססת, בה התכנס מעת לעת ועד ארבע הארצות. באותה עת התקיימה ביישוב גם ישיבה.

בין מלחמות העולם נמנו ביישוב כ-1,200 יהודים, שהיוו כ-90% מתושביו, ובמקום התקיימה פעילות של אגודת ישראל ושל המפלגות הציוניות.

===בשואה===
בספטמבר 1939 נכבש היישוב בידי הגרמנים, ונקבע כנקודת גבול עם שטחי כיבוש הסובייטים. בתקופה הראשונה לכיבוש גורשו מהכפר מספר משפחות יהודיות למחנה הריכוז נוינגמה, בו נספו.

בסוף שנת 1940 רוכזו יהודי היישוב בגטו שהוקם בו, בו הועסקו בעבודות כפייה, תוך התעללות מצד שומריהם. בחורף 1942-1941 מתו רבין מיושבי הגטו מקור, מרעב וממגפות, וחלקם נרצחו באופן אקראי בידי הגרמנים. במאי 1942 רוכזו כל הגברים היהודים מהגטו בגילאים 15 עד 60 בכיכר השוק ביישוב, ושם הושפלו ועונו בפומבי בידי הגרמנים, תוך שליחת כ-100 מהם למחנה עבודה.

בספטמבר 1942 חיסלו הגרמנים את הגטו שביישוב, עם העברת כל יושביו לגטו ביאלא פודולסק, תוך רצח הנמלטים והמסתתרים. משם הועברו תוך זמן לא רב לגטו מיינדזיז'ץ פודלסקי, תוך רצח הזקנים במהלך האקציה, וממנו שולחו באוקטובר 1942 למחנה ההשמדה טרבלינקה, תוך דחיסת 250 איש בכל קרון משא. אחר יהודים בודדים שהסתתרו ביערות בסביבת היישוב ערכו הגרמנים ופולנים לאומנים מצוד.

==קישורים חיצוניים==

* [https://web.archive.org/web/20160731174245/http://moreshet.pl/he/node/1134 קונסטנטינוב] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
ינשוף חזק

ינשוף חזק (שם מדעי: Ninox strenua) הוא מין דורס לילה שהוא ממיני הינשופיים הגדולים בעולם והגדול ביותר ביבשת אוסטרליה. מין זה הוא טורף על מרשים הניזון כמעט מכל יצור קטן ובינוני ביערות דרום מזרח אוסטרליה.
== מאפיינים ==
הינשוף החזק מגיע למוטת כנפיים של 112–135 ס"מ ומשקלו מגיע עד 2.5 ק"ג. הוא עוף חרישי בעל נוצות פלומתיות בצבע חום מנומר מעט עם ראש קדמי המזכיר ראש של עיט ולא של ינשוף, בעיקר בעיניים הצהובות והגודל.

הוא חי בעיקר ביערות ושדות ממוזגים ברחבי אוסטרליה ומשחר לטרף בלילה, אז עיניו הגדולות מעניקות לו יתרון על טרפו. הוא חוטף בחשאיות כל יצור קטן שהוא יכול לתפוס לרבות פוסומים שונים, פוסום אוסטרלי, כיסנאי דואה, קואלה, עטלפי פרי, חולדה, ארנבונים, קקדו, דגרתיליים, ברווזים, ציפורי שיר שונות, זוחלים ודו-חיים שונים ואפילו דורסי יום ולילה אחרים, בעיקר תנשמות כמו תנשמת מפוייחת גדולה ותנשמת מסכה אוסטרלית. הוא יכול לתפוס יצורים ששוקלים עד 380 גרם והוא הורג את הטרף באמצעות טפריו העצומים. כמו מרבית הינשופים הוא נוהג לישון ביום בין העצים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון גולד
קטגוריה:ינשופיים
קטגוריה:אוסטרליה: עופות
קטגוריה:עופות: טורפי-על
יצחק אורון

יצחק אורון (1924 – יולי 2014) היה מזרחן ישראלי. כיהן כמנהל מכון שילוח, ראש חטיבת המחקר במוסד למודיעין ולתפקידים מיוחדים ויועץ ועדת המשנה למודיעין ולשירותים החשאיים.

==קורות חיים==
אורון נולד בטרויבורג שבפרוסיה המזרחית, בנם של יונה אריה לואי ומרתה סוקולובסקי. הוא עלה לארץ ישראל באוגוסט 1939. הוריו, אחותו ובני משפחה נוספים נשארו באירופה ונספו בשואה. אורון התגורר בכפר פינס והיה ממייסדי קיבוץ בארות יצחק.

במלחמת העצמאות שירת כקצין מודיעין בגדוד השני של הפלמ"ח וחטיבת הנגב. הוא עסק בין השאר במגעים עם הבדואים באזור הנגב. בהמשך שירותו שירת במחלקת המחקר של אגף המודיעין, הוא שימש ראש ענף מצרים וסגן ראש המחלקה.

ב-1959 ייסד עם ראובן שילוח ויהושפט הרכבי את מכון שילוח ושימש מנהלו הראשון. מטרת המכון הייתה לעסוק בהיסטוריה מודרנית של מדינות המזרח התיכון ואפריקה. אורון ריכז במכון אוספים של עיתונות ערבית וארכיון עשיר ונדיר. ב-1966 עבר המכון לפעול תחת אוניברסיטת תל אביב ואורון המשיך לפעול במכון כחבר ועדת מחקר.

ב-1967 החל לשרת במוסד למודיעין ולתפקידים מיוחדים. אחרי מלחמת ששת הימים ביצע מחקר על בסיס תחקורי שבויי מלחמה מצרים במטרה לעמוד על מצבה החברתי והמדיני של מצרים. בעקבות המלצת ועדת אגרנט לחקר נסיבות פריצתה של מלחמת יום הכיפורים להקים יחידת מחקר במוסד, מונה אורון לעמוד בראש אגף המחקר החדש.

בעקבות חתימת הסכם השלום בין ישראל למצרים, מונה כציר-יועץ לענייני חקלאות בשגרירות ישראל במצרים ופעל להרחבת שיתופי הפעולה החקלאיים וסיוע בהקמת חוות חקלאיות במצרים.

ב-1982 מונה על ידי מנכ"ל משרד החוץ דוד קמחי, עמיתו מהמוסד, למנהל המרכז למחקר מדיני וכיהן בתפקיד עד 1985. ב-1989 מונה ליועץ לוועדת המשנה למודיעין ולשירותים החשאיים של הכנסת ושימש בתפקיד במשך כעשור.

== חיים אישיים ==
אורון היה נשוי לזהבה ואב לשלושה ילדים.

==קישורים חיצוניים==
* 
* 

קטגוריה:ראשי המרכז למחקר מדיני
קטגוריה:לוחמי הפלמ"ח
קטגוריה:ראשי אגף המודיעין במוסד
קטגוריה:יועצי הכנסת
קטגוריה:מזרחנים ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:דיפלומטים ישראלים
קטגוריה:כפר פינס: אישים
קטגוריה:בארות יצחק: אישים
קטגוריה:ישראלים שנולדו ב-1924
קטגוריה:ישראלים שנפטרו ב-2014
אימונותרפיה

אימונותרפיה (באנגלית: Immunotherapy) היא טיפול במחלה על ידי השראה, הגברה או דיכוי של תגובה חיסונית. הטיפול משמש בין היתר בקרב חולי סרטן, ובפרט מלנומה (כגון באמצעות טיפולים כאופדיבו, ירבוי, קיטרודה), על ידי חיזוק מערכת החיסון והגברתה נגד גידולים סרטניים או גורמים המסייעים להם.
==אופן הטיפול==
השם הכולל לחומרים המשפיעים על הפעילות החיסונית הוא אימונומודולטורים - מווסתי תגובה חיסונית, ולרוב מדובר בחלבונים מהסוג ציטוקין. חומרים כגון G-CSF (גורם מעודד יצירת מושבות גרנולוציטים), אינטרפרונים, אימיקוימוד וחלקי קרום התא מחיידקים כבר מאושרים לשימוש בחולים. כימוקינים שונים, אינטרלוקינים 2, 7 ו-12, וגלוקנים נחקרים באופן נרחב בניסויים קליניים ופרה קליניים.

בשנת 2017 הכריז לראשונה ה-FDA בהליך מזורז על אישור טיפול בקיטרודה (Keytruda) לפי מאפיינים גנטיים, בתחילה למלנומה ואחר כך ל-15 סוגי סרטנים מוצקים. עד היום מחקרים קליניים בקיטרודה הראו שיפור משמעותי בתוצאות הטיפול עבור חמש מחלות: סרטן ריאות, סרטן הקיבה, סרטן ראש-צוואר, סרטן שלפוחית השתן ומלנומה. התרופה עובדת על נקודת הבקרה PD1.

לטיפול האימונותרפי יש יתרון עקב היותו בעל פחות תופעות לוואי בהשוואה לתרופות המקובלות. חסרונותיו הם: המחיר הגבוה (התרופות האימונותרפיות הן היום בין היקרות בשוק התרופות העולמי), העובדה שאינו עובד באופן אחיד בחולים שונים והופעתן של תופעות אוטואימוניות בהן מערכת החיסון תוקפת בעוצמה את הגוף עקב היותה פעילה מידי.

==אלרגיה==
אימונותרפיה משמשת לטיפול באלרגיה ובמיוחד באלרגיות חמורות או לאנשים שאינם יכולים להימנע מחשיפה לאלרגן, למשל קרדית אבק הבית (הגורמת לנזלת אלרגית) או כטיפול לאסתמה. הטיפול כולל חשיפה לאלרגן בצורה מבוקרת לזמן ארוך עד להפחתת הרגישות לאלרגן. הטיפול מתחיל לרוב בהזרקה של מנת אלרגן מזערית בטיפול שבועי המוגדלת עד להגעה ל"מנת אחזקה", שהיא גדולה מהחשיפה הממוצעת ובכך יוצרת הגנה. תהליך זה ארוך וממושך (עד 3-5 שנים) וכרוך בהזרקות רבות. עם זאת, הטיפול מפחית משמעותית את התגובה האלרגית ולרוב מוביל לאפקט ארוך-טווח.

==קישורים חיצוניים==

* [http://www.forbes.com/forbes/2009/0302/074_cancer_miracles.html/ מאמר בפורבס] 
* 
* 
* 
* 
* 
* [http://www.oncotest.co.il/updates/news/מהפכה-חשיבתית-ב-fda-טיפול-בסרטן-לפי-מאפיי/ מהפכה חשיבתית ב FDA: טיפול באימונותרפיה לפי מאפיינים גנטיים], 29 במאי 2017
* [http://www.oncotest.co.il/updates/news/טיפולי-אימונותרפיה-בסרטן-כיצד-ניתן-לח/ טיפולי אימונותרפיה בסרטן: כיצד ניתן לחזות מראש את סיכויי הצלחת הטיפול?], 29 במאי 2017
* אונקוטסט, [http://www.oncotest.co.il/updates/news/טיפול-בקיטרודה-ואופדיבו-חשיבות-בדיקת/ טיפול בקיטרודה ואופדיבו: חשיבות בדיקת עומס המוטציות בגידול], 21 ביוני 2017
* 
* 
* [http://www.cancer.org.il/template/default.aspx?PageId=9239 נִיבוֹלוּמָאבּ] - באתר האגודה למלחמה בסרטן.
* [http://www.cancer.org.il/template/default.aspx?PageId=8441 איפילימומאב] - באתר האגודה למלחמה בסרטן.
* [http://www.cancer.org.il/template/default.aspx?PageId=9234 פֶּמְבְּרוֹלִיזוּמָאבּ] (קיטרודה) - באתר האגודה למלחמה בסרטן.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טיפולים רפואיים
קטגוריה:אימונולוגיה
קטגוריה:טיפול בסרטן
קופיל

קופיל (בבלארוסית: Капыль, קפיל; בפולנית: Kopyl; ביידיש: קאפוליע) היא עיירה במחוז מינסק שבבלארוס, בה התקיימה עד השואה קהילה יהודית גדולה.

==תולדות היישוב==
העיירה נזכרת לראשונה בשנת 1274, ובתקופה זו הוקפה בחומה. במהלך המאה ה-14 הייתה העיירה תחת שלטון הדוכסות הגדולה של ליטא, ומסוף אותה מאה עברה לבעלות משפחות אצולה.

במהלך המאה ה-16 הותקפה העיירה מספר פעמים בידי הטטרים, ובשנת 1652 הוענקו לה זכויות עיר וזכות לקיים ירידים עתיים.

בחלוקת פולין השנייה, בשנת 1793, נכללה העיירה בתחום האימפריה הרוסית.

==יהודי קופיל==
קופיל ידועה כעיירת הולדתו של מנדלי מוכר ספרים, ובראשית המאה ה-20 נמנו בה כ-2,700 יהודים, רוב תושביה. במהלך התקופה הסובייטית שבין מלחמות העולם הצטמצמה האוכלוסייה היהודית בעיירה, והוקמו לידה מספר קולחוזים יהודיים.

ב-26 ביוני 1941, כמה ימים לאחר פרוץ מבצע ברברוסה, נכבשה העיירה בידי הגרמנים, ואלו ריכזו את יהודיה בגטו מוקף גדר תיל שהוקם בה. בזמן פעילות הגטו, נלקחו יושביו לעבודות כפייה, ומעת לעת ביצעו השוטרים הבלארוסים ששמרו על הגטו מעשי אונס ורצח בקרב יושביו. כתוצאה מהרעב, הצפיפות והמחלות בגטו, מתו רבים מיושביו.

ב-25 במרץ 1942 נערכה בגטו שבעיירה אקציה המונית, בה נאספו כל יושביו, הופשטו מבגדיהם, והוכו בידי השוטרים הבלארוסים. לאחר מכן, נרצחו רובם, כ-1,200 איש, בחצר בית הכנסת המקומי, לעיני האוכלוסייה המקומית. מעט היהודים שהושארו בחיים נצטוו לקבור את גופות הנרצחים בקברי אחים. ב-23 ביולי 1942 נרצחו אחרוני היהודים בגטו שבעיירה, תוך שרפת בתים על יושביהם.

==ערים תאומות==
* 

==קישורים חיצוניים==

* 
* 
* 
* 

קטגוריה:גטאות בבלארוס
קטגוריה:מחוז מינסק: עיירות יהודיות
המדינה העממית הסן

המדינה העממית הסן הייתה מדינה ברפובליקת ויימאר, ולאחר מכן בגרמניה הנאצית. לאחר סיום מלחמת העולם השנייה צורפה המדינה למדינת הסן הגדולה שהפכה בשנת 1946 למדינת הסן.

==היסטוריה==
המדינה העממית הסן בשנת 1930
ב-9 בנובמבר 1918 התפטר ארנסט לודוויג, הדוכס הגדול של הסן מתפקידו, בעקבות המהפכה הגרמנית והתבוסה במלחמת העולם הראשונה. לאחר ביטול הדוכסות, הפכה המדינה למדינה חופשית. המדינה התקיימה כמדינה חופשית במהלך רפובליקת ויימאר ובמהלך שלטון גרמניה הנאצית.

בהתאם לחוזה ורסאי היה כ-40% משטח המדינה (הסן התחתית וחלק משטארקנבורג), תחת כיבוש צרפתי עד ה-30 ביוני 1930.

לאחר תבוסת גרמניה במלחמת העולם השנייה, הייתה הסן התחתית תחת אזור הכיבוש הצרפתי, כחלק ממדינת ריינלנד-פפאלץ, ואילו שטארקנבורג והסן העילית היו תחת אזור הכיבוש האמריקני כחלק ממדינת הסן הגדולה, שהפכה בשנת 1946 למדינת הסן, שהיא אחת מ-16 המדינות הפדרליות שמרכיבות את גרמניה המודרנית.

==קישורים חיצוניים==
* [http://www.gonschior.de/weimar/Hessen/index.htm סקירה על ההיסטוריה של המדינה העממית הסן] 

הסן
הסן
קטגוריה:מדינות וטריטוריות שהוקמו ב-1918
קטגוריה:מדינות וטריטוריות שהתפרקו ב-1945
קופשיווניצה

קופשיווניצה (בפולנית: Koprzywnica; ביידיש: פאקשיווניץ) היא עיירה במחוז סנדומייז' שבפרובינציית שוויינטוקז'יסקיה בפולין, בסמוך לשפך נהר קופשווינקה אל הויסלה, בה התקיימה עד השואה קהילה יהודית גדולה.

==תולדות היישוב==
בשנת 1185 הוקם בקופשיווניצה מנזר של נזירים ציסטרציאנים, ובשנת 1268 הוענקו ליישוב זכויות עיר. באמצע המאה ה-17 הוחרבה העיירה בידי גייסות האימפריה השוודית.

בחלוקת פולין בסוף המאה ה-18 נכללה העיירה בתחום השליטה האוסטרית. בשנת 1869 ניטל מהיישוב מעמדו העירוני, וזה הושב לו רק בשנת 2001.

==יהודי קופשיווניצה==
על יהודים נאסר להתיישב בעיירה עד תקופת השלטון האוסטרי. במהלך המאה ה-19 גדלה הקהילה ביישוב, אך בסוף אותה מאה נבלמה התפתחות זו, כתוצאה ממגפת כולרה שפרצה בעיירה ומשריפה שפרצה לאחר מכן ברובע היהודי בה.

בזמן מלחמת העולם הראשונה גירשו האוסטרים מהעיירה כ-500 יהודים, ולאחר המלחמה נקלעו יהודיה למשבר כלכלי. בין מלחמות העולם התקיימה בעיירה פעילות של אגודת ישראל ושל המפלגות הציוניות. בתקופה זו נמנו בעיירה כ-810 יהודים, כשליש מתושביה. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים, תוך הצבת משמרות חרם בפתח חנויותיהם.

בעיר היו קהילות חסידיות של חסידות דז'יקוב וחסידות טריסק. רבני העיר: רבי יחיאל הורוביץ בנו של רבי מאיר מדז'יקוב (מתר"מ בערך עד תרנ"ב אז גורש מהעיר ומתרס"ט עד תרפ"ב), בנו רבי נפתלי (עד תרצ"ב) ואחריו אחיו רבי אלתר שנרצח בשואה. אח נוסף רבי אברהם כיהן אף הוא בעיר והקים בה ישיבה בשם "בית יחיאל" (נכדיו מכהנים בארצות הברית כאדמו"רים מפאקשנוויץ). במשך תקופה כיהן בעיר ברבנות רבי ניסן לייב טברסקי משושלת מקארוב.

===בשואה===
עם כיבוש העיירה בידי הגרמנים בתחילת ספטמבר 1939, הוטלו על יהודיה גזירות שונות, ובהן חובת ענידת טלאי צהוב, איסור הליכה על מדרכות, חובת תשלום סכומי כופר, איסור על קשר עם לא יהודים וחובת ביצוע עבודות כפייה מעת לעת רצחו אנשי ס"ס קבוצות יהודים בעיירה. בדצמבר 1940 רוכזו יהודי העיירה בגטו שהוקם בה, ממנו שולחו למחנות עבודה סמוכים. בתחילת 1941 הובאו לגטו זה מאות יהודים מראדום ומווינה.

ב-27 באוגוסט 1941 הוצאו להורג כל חברי היודנרט בעיירה בידי שוטרים גרמנים ופולנים, לאחר שלא עמדו באחד מתשלומי הכופר. באוקטובר 1942 רוכזו בגטו שבעיירה יהודים נוספים מיישובי הסביבה.

ב-20 באוקטובר 1942 פשטו על הגטו שבעיירה אנשי ס"ס ושוטרים אוקראינים, ושילחו את כ-1,600 היהודים שנותרו בו למחנה ההשמדה טרבלינקה, תוך רצח חולים וקשישים במהלך האקציה.

יהודים מעטים שהצליחו להימלט מהאקציה ולהסתתר, נרצחו ברובם בידי הגרמנים ובידי פרטיזנים פולנים.

==קישורים חיצוניים==

* 
* 
* [https://web.archive.org/web/20160630002110/http://moreshet.pl/he/node/1147 קופשיבניץ] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:שוויינטוקז'יסקיה: יישובים
קטגוריה:קהילות יהודיות בפולין
קטגוריה:גטאות בפולין
Empire: Original Soundtrack from Season 1

Empire: Original Soundtrack from Season 1 הוא אלבום הפסקול הבכורה של צוות השחקנים של סדרת הדרמה המוזיקלית "אימפריה" המשודרת ברשת פוקס. האלבום כולל שירים שהופיעו במהלך בעונה הראשונה של הסדרה, ומבוצע על ידי אמנים שונים. הוא הוצא לאור על ידי חברת התקליטים קולומביה רקורדס ב-10 במרץ 2015. הפסקול זכה לשבחים וביקורות חיוביות ודורג במקום הראשון במצעד האלבומים האמריקאי בילבורד 200. ב-11 בספטמבר 2015, יצא פסקול נוסף בשם Empire: The Complete Season 1 , המכיל כל שיר שהושמע בסדרה שלא נכללו בפסקול הרשמי.

== רקע ==
"אימפריה" עלתה לשידור ב-7 בינואר 2015 ברשת פוקס. לאחר שמצא את השחקנים הראשיים, החל יוצר הסדרה לי דניאלס לחפש מפיק מוזיקלי מוכשר. מאחר שדניאלס מחשיב את טעמו המוזיקלי כ"מיושן", הוא ביקש עצה מילדיו. אחרי שילדיו המליצו לו ליצור קשר עם מפיק העל טימבלנד, שאחראי ללהיטים רבים בתעשיית המוזיקה, דניאלס עשה זאת. טימבלנד בסופו של דבר נענה לבקשה וניהל צוות המורכב מפזמונאים ואמני מוזיקה מוכשרים. טימבלנד תיאר את תהליכו היצירתי כמבוסס על "עבודה הדוקה עם הכותבים" על מנת לעזור לו להפיק שירים שמבוססים על הדמות ששרה אותם. לפרק הפיילוט לבד, הופקו 12 שירים.

בעקבות הצלחתה של הסדרה, הודיעו קולומביה רקורדס כי אלבום פסקול ייצא לאור ב-10 במרץ 2015.

== קידום ==
בעקבות יציאת האלבום, ביצע ג'סי סמולט את השיר "Good Enough" בתוכנית האירוח של אלן דג'נרס. סמולט התראיין אצל דג'נרס וניצל את ההזדמנות כדי לצאת מהארון, וקיבל תשומת לב תקשורתית משמעותית. בריישר גריי וסמולט ביצעו גם את השיר "You're So Beautiful" בתוכנית הבוקר "בוקר טוב אמריקה". במהלך טקס פרסי המוזיקה של בילבורד 2015, גריי, סמולט ואסטל ביצעו שני שירים מהאלבום. בנוסף, יצא צוות השחקנים לסיבוב הופעות תקשורתי ברחבי המדינה.

== הצלחה מסחרית ==
האלבום זכה להצלחה מסחרית. בארצות הברית, הוא הגיע למקום הראשון במצעד האלבומים האמריקאי בילבורד 200 עם 130,000 עותקים נמכרים, ובכך עקף את אלבומה ה-13 של מדונה, Rebel Heart. למרות שאלבומה של מדונה היה האלבום הנמכר ביותר של השבוע, אימפריה עקפה את האלבום בסטרימינג. נכון לאוקטובר 2015, מכר האלבום 439,000 עותקים בארצות הברית.

האלבום הגיע למקום 26 במצעד האלבומים הקנדי עם 1,300 עותקים נמכרים.

== רשימת רצועות ==

== במצעדים ==

{|class="wikitable sortable"
!align="left"|מצעד (2015)
!align="left"|מיקום
|-
| מצעד האלבומים האמריקאי (בילבורד 200)
|align="center"|1
|-
| מצעד האלבומים הבריטי (OCC)
|align="center"|18
|-
|מצעד האלבומים האוסטרלי
|align="center"|31
|-
|מצעד האלבומים האוסטרי
|align="center"|11
|-
|מצעד האלבומים הקנדי (בילבורד)
|align="center"|25
|-
|מצעד האלבומים הצרפתי
|align="center"|51
|-
|מצעד האלבומים הגרמני
|align="center"|3
|-
|מצעד האלבומים האירי
|align="center"|61
|-
|מצעד האלבומים הניו זילנדי
|align="center"|7
|-
|מצעד האלבומים הסקוטי
|align="center"|30
|-
|מצעד האלבומים הספרדי
|align="center"|74
|}

==קישורים חיצוניים==

קטגוריה:פסקולים מ-2015
קטגוריה:אלבומים שהופקו על ידי טימבלנד
קטגוריה:פסקולי טלוויזיה
קטגוריה:אלבומים שהגיעו למקום הראשון במצעד הבילבורד 200
קורמה

קורמה (בבלארוסית: Карма, קרמה; בפולנית: Korma) היא עיירה במחוז הומל שבמזרח בלארוס, בה התקיימה עד השואה קהילה יהודית גדולה.

==תולדות היישוב==
העיירה נזכרת לראשונה במאה ה-17. בחלוקת פולין הראשונה בשנת 1772 נכללה בתחום האימפריה הרוסית.

==יהודי קורמה==
בתחילת המאה ה-20 נמנו בעיירה 1,328 יהודים. בין מלחמות העולם נותרו בה כ-900 יהודים, קרוב למחצית תושביה. בתקופה הסובייטית פעלו ביישוב מועצה יהודית ממלכתית ובית ספר יידי.

ב-15 באוגוסט 1941, במהלך מבצע ברברוסה, נכבשה העיירה בידי הגרמנים, ואלו הטילו גזירות שונות על יהודיה, ובהן חובת ענידת סרט זרוע. בהמשך, רוכזו יהודי העיירה בשלושה גטאות שהוקמו בה, ואשר הוקפו בגדר תיל. כתוצאה מרעב, ממחלות ומעבודות כפייה, מתו רבים מיושביו הגטאות, ובמהלך חודש ספטמבר בלבד נרצחו בהם כ-70 יהודים.

ב-7 עד 8 בנובמבר 1941 רוכזו כ-700 היהודים שנותרו בגטאות שבעיירה בבניין בית הספר המקומי, ושם הוכו ונשדדו בידי הגרמנים. לאחר מכן נרצחו כולם באתר סמוך לעיירה.

==קישורים חיצוניים==

* 
* 
* 

קטגוריה:גטאות בבלארוס
קטגוריה:מחוז הומל: עיירות יהודיות
הארמייה ה-19 (ורמאכט)

הארמייה ה-19 (בגרמנית: 19. Armee) הייתה ארמייה של הוורמאכט שלחמה במלחמת העולם השנייה.

==היסטוריה==
הארמייה נוסדה ב-26 באוגוסט 1943 בפיקוד גאורג פון זודנשטרן. הקמת הארמייה באה בעקבות "מבצע לפיד" שהנהיגו בעלות הברית בחופי אלג'יר ומרוקו. התנגדות הצרפתים ששלטו באזורים אלו באותה תקופה הייתה מזערית, מה שגרם לגרמנים לפקפק בבעלי בריתם. לפיכך יזמו גרמניה ואיטליה הפשיסטית מבצע מהיר במהלכו נכבשה צרפת של וישי. הכוח התוקף במבצע זה נקרא "קבוצת ארמיות פלבר", לאחר שצרפת של וישי כבר הייתה כבושה, פורקה הקבוצה ועל בסיסה הוקמה הארמייה ה-19. הארמייה הייתה אמורה להגן על דרום צרפת, הרי הווז', אלזס, באדן ווירטמברג. אולם היא זכתה אך לתשומת לב מועטה מצד המטכ"ל הגרמני, ציודה היה מיושן וחייליה היו עייפים וחסרי מורל.

ב-15 באוגוסט 1944, פלשו בעלות הברית לדרום צרפת במה שכונה "מבצע דרגון". הארמייה ה-19 ספגה אבדות כבדות, 7,000 הרוגים ו-20,000 פצועים, אולם המטה הכללי שלה נסוג בשלמותו צפונה. הארמייה לקחה חלק פעיל בקרב ההגנה על נהר הריין, אולם בהדרגה נסוגה מפני כוחות צרפת החופשית שדחקו אותה דרך וירטמברג ובאדן. מפקד הארמייה אריך ברנדנברגר נכנע לכוחות צבא ארצות הברית ב-21 באפריל 1945. אם כי חלקים מהארמייה המשיכו ללחום עד ה-8 במאי.

==מפקדים==
* גנרל חיל הרגלים גאורג פון זודנשטרן (26 באוגוסט 1943 - 28 ביוני 1944)
* גנרל חיל הרגלים פרידריך ויזה (28 ביוני 1944 - 15 בדצמבר 1944)
* גנרל חיל הרגלים זיגפריד רספ (15 בדצמבר 1944 - 15 בפברואר 1945)
* גנרל חיל הרגלים הרמן פוירטש (15 בפברואר 1945 - 28 בפברואר 1945)
* גנרל חיל הרגלים הנס פון אובסטפלדר (28 בפברואר 1945 - 26 במרץ 1945)
* גנרל חיל הרגלים אריך ברנדנברגר (26 במרץ 1945 - עד סוף המלחמה)

==קישורים חיצוניים==
* [http://www.axishistory.com/axis-nations/148-germany-heer/heer-armeen/2645-19-armee הארמייה ה-19] באתר Axis History 
* [http://www.lexikon-der-wehrmacht.de/Gliederungen/Armeen/19Armee-R.htm הארמייה ה-19] באתר Lexikon der Wehrmacht 
* [http://www.diedeutschewehrmacht.de/19%20armee.htm הארמייה ה-19] באתר Die Deutsche Wehrmacht 

19
הארמייה ה-21 (ורמאכט)

הארמייה ה-21 (בגרמנית: 21. Armee) הייתה ארמייה של הוורמאכט, שלחמה במלחמת העולם השנייה.

==היסטוריה==
ב-13 בינואר 1945, פתח הצבא האדום ב"מבצע פרוסיה המזרחית", שמטרתו הייתה כיבוש פרוסיה המזרחית. ב-25 באפריל הסתיים המבצע וקניגסברג נפלה. בשל כך, החליטו מפקדי הוורמאכט להקים את הארמייה ה-21 שהוצבה באזור ברנדנבורג ומקלנבורג, במטרה להגן על אזור ברלין מכוחות הצבא האדום שהתקדמו מכיוון נהר הויסלה. הארמייה הוקמה על בסיס "פלגת הארמייה שטיינר" (Armeegruppe Steiner) ושרידי הארמייה הרביעית (שאר הארמייה נכנעה לסובייטים ב-27 באפריל). קורט פון טיפלסקירך מונה כמפקד הארמייה, והיא הוכפפה לקבוצת ארמיות ויסלה. טיפלסקירך לקח את התפקיד בחוסר רצון, והחל לדון על תנאי כניעה עם בעלות הברית. ב-2 במאי 1945, נכנעה הארמייה לכוחות צבא ארצות הברית.
==קישורים חיצוניים==
* [http://www.lexikon-der-wehrmacht.de/Gliederungen/Armeen/21Armee.htm הארמייה ה-21] באתר lexikon-der-wehrmacht 
* [http://www.diedeutschewehrmacht.de/21%20armee.htm הארמייה ה-21] באתר Die Deutsche Wehrmacht 
* [http://www.axishistory.com/books/148-germany-heer/heer-armeen/2646-21-armee הארמייה ה-21] באתר Axis History 

21
אנאיזוטרופיות

אָנְאִיזוטרופיות (מיוונית: ανισοτροπία; אנ = תחילית שלילה, איזו = שווה, טרופוס = כיוון) היא תכונה של תלות בכיוון. לאנאיזוטרופיות יש משמעות במספר תחומים כגון מתמטיקה, פיזיקה, אופטיקה, פיזיולוגיה ותכונות חומרים.

תופעת קיטוב האור במשקפי שמש מְקָטְבים למשל היא אנאיזוטרופית היות שהאור העובר דרך משקפיים אלה אינו מתפשט לכל הכיוונים באותו אופן.

התכונה ההפוכה היא איזוטרופיות.

==קישורים חיצוניים==

* 
* 

קטגוריה:סימטריה בפיזיקה
הנעה רקטית רב-שלבית

משגר הלוויינים [[GSLV בעל הנעה רקטית תלת־שלבית ומאיצים]]
הנעה רקטית רב־שלבית (באנגלית: Multistage rocket) היא טכנולוגיה המשתמשת במספר מנועים רקטיים על מנת להניע מערכת למסלול כלשהו. תהליך ההנעה מחולק לשלבים, כאשר כל שלב כולל הפעלה של מנוע רקטי (או מספר מנועים) הפועל באופן עצמאי. השלבים מוצבים בזה אחר זה. לעיתים ניתן השם "שלב 0" לרקטות האצה המוצבות זו לצד זו ופועלות כחלק מאותו שלב ומסייעות לתאוצה ההתחלתית.

על פי נוסחת ציאולקובסקי, השימוש בהנעה רב־שלבית מאפשר להגיע למהירות גבוהה יותר ולגובה רב יותר מאשר בשימוש בהנעה בשלב בודד גדול יותר. חלק מרקטות הקרקע־קרקע והטילים מונעים בהנעה רב־שלבית וכל משגרי הלוויינים והחלליות מונעים בהנעה רב־שלבית.

מערכות בעלות הנעה דו־שלבית ותלת־שלבית הן הנפוצות ביותר, אך גם מערכות עם 5 שלבים שוגרו בהצלחה.

==מודל פיזיקלי מפושט==
כאשר:
*<math>m_0</math> – מסה כוללת של הרקטה
*<math>m_l</math> – מסת המטען המועיל
*<math>m_p</math> – מסת החומר ההודף
*<math>m_f=m_o-m_p</math> – מסה מנוע ללא הודף או לאחר גמר בעירה (dry)
*<math>m_s</math> – מסת המשגר

נסמן יחס המסות:
*<math>R=\frac {m_0}{m_f} = \frac {1+ \lambda}{\epsilon + \lambda}</math>
*<math> \epsilon = \frac{m_\mathrm{E}}{m_\mathrm{E}+m_\mathrm{p}} </math>
*<math> \lambda = \frac{m_\mathrm{l}}{m_\mathrm{E} + m_\mathrm{p}} </math>

בהזנחת גרר, ותאוצת כובד קבועה, הרקטה תגיע למהירות מקסימלית:
<math>V_{max} = I_{sp} \cdot g_0\cdot R-g_0\cdot t_b</math>

ולגובה מקסימלי:
<math>H_{max}=I_{sp}\cdot g_0\cdot t_b\cdot(1 - \frac {\ln R} {R -1})-0.5\cdot g_0\cdot t_b^2\cdot\sin \theta</math>

כאשר:
*<math> I_{sp}</math> – מתקף סגולי
*<math> t_{b}</math> – זמן בעירה
*<math> g_{0}</math> – כוח כבידה
*<math> \theta</math> – זווית השיגור יחסית לקרקע

==ביצוע==
הסיבה המרכזית להעדפת הנעה רב־שלבית על פני מערכת רקטית יחידה היא שבהנעה רב־שלבית ניתן להגיע למהירויות גדולות יותר, זאת משום שהיפרדות משלבים שאינם נדרשים יותר לטיל, מורידה את מסתו ומקלה עליו. הדחף של השלב השני או השלישי, לדוגמה, מספק תאוצה גדולה יותר מהדחף שיספק מנוע גדול יותר בעל שלב בודד.

החיסרון המרכזי של שימוש בהנעה רב־שלבית הוא שהשימוש במספר מנועים רב מעלה את ההסתברות לתקלה בזמן היפרדות השלבים או בהצתת המנועים. בזמן ההפרדה נעשה לפעמים שימוש בברגים פירוטכניים נפיצים, על מנת לקטוע את החיבור בין השלב לשאר הטיל. גם הטבעת המחברת ביניהם מעוצבת באופן שמאפשר הפרדה יעילה בין הטיל לשלב שהופרד.

===מבנה הנעה רב־שלבית===
סידור המנועים בהנעה רב־שלבית מתוכנן באופן מותאם לדרישות תפקיד המנוע ולתנאי הסביבה בזמן פעולתו. לרוב, השלב הראשון, המותקן בתחתית המערכת, הוא הרחב ביותר ובעל המנועים הגדולים ביותר, היות שהוא נדרש לשאת משקל רב יותר – את עצמו ואת השלבים שמעליו. השלב הראשון מיועד לטוס בתוך האטמוספירה. מעליו, השלבים העליונים, להם מנועים קטנים יותר שנועדים לרוב לפעול בריק.

==דוגמאות למשגרים רב שלביים==
;משגרים דו־שלביים
* סטורן IB
* פאלקון 1
* פאלקון 9
* דלתא 3

;משגרים תלת־שלביים
* סטורן 5
* GSLV
* אריאן 1
* אריאן 4

;משגרים ארבע־שלביים
* PSLV
* פרוטון (יכול להיות גם תלת־שלבי, תלוי במשימה)

==קישורים חיצוניים==
* 

==הערות שוליים==

קטגוריה:מנועים רקטיים
אסטרואיד כפול

90 אנטיופה]]
אסטרואיד כפול (או אסטרואיד בינארי) הוא מערכת של שני אסטרואידים הסובבים מוקד משותף. האסטרואיד 243 אידה היה הראשון להתגלות כמערכת כזו על ידי הגישושית גלילאו בעת שעברה את חגורת האסטרואידים ב 1993 בעת מסעה אל צדק. מאז זוהו מערכות רבות נוספות.

מאפיין חשוב של המערכת הוא היחס בין המסות של שני הגופים המרכיבים אותו. ברוב המערכות יחס זה הוא גבוה, כלומר אסטרואיד קטן יחסית מקיף את האסטרואיד המרכזי. מערכות אלה כוללות את 22 קליופה, 45 אגניה, 87 סילוויה, 107 קמילה, 121 הרמיונה, 130 אלקטרה, 243 אידה, 283 אמה ו 379 הואנה.

במספר מערכות אחרות יחס המסה בין הגופים מתקרב לאחד, כלומר המסה שלהם דומה. ביניהם נמצאים 90 אנטיופה ו 69230 הרמס.

קיימות מספר תאוריות לגבי היווצרות מערכות אלה:
* מערכות טרנס-נפטוניאניות יכלו להיווצר בזמן היווצרות מערכת השמש על ידי התקשרות הדדית בין הגופים או במפגש בין שלושה גרמי שמיים.
* ייתכן שהלוויינים של 22 קליופה, 45 אגניה ו 87 סילוויה נוצרו מהתפרקות הגוף המרכזי לאחר התנגשות ישירה או זמן כלשהו לאחר מכן כתוצאה מחריץ שנוצר. 
* תאוריה חדשה טוענת שלהרבה אסטרואידים יש נקבוביות גבוהה, כלומר תוכנם איננו מוצק אחיד ומלא. במקרה זה, אסטרואידים קרובי ארץ שסובבים בחלק הפנימי של מערכת השמש יצרו את הלוויין שלהם באופן הבא: פוטונים המופצים מהשמש גררו העלאה במהירות הסיבוב של האסטרואיד (אפקט YORP). ההאצה גרמה לפיזור חומר מקו המשווה של האסטרואיד לחלל הקרוב שם הוא נערם לגוף קטן שמקיף את האסטרואיד. 

== ראו גם ==
* אפקט יארקוסקי
* ניסוי הסטת אסטרואיד כפול 

==קישורים חיצוניים==

==הערות שוליים==

קטגוריה:אסטרואידים
פייר ליטבארסקי

פייר ליטבארסקי (בגרמנית: Pierre Littbarski, נולד ב-16 באפריל 1960 בברלין המערבית) הוא כדורגלן עבר גרמני ששיחק בעיקר בפ.צ. קלן בעמדת הקשר.

==קריירת מועדונים==
ליטבארסקי העביר כמעט את כל הקריירה שלו כקשר התקפי בפ.צ. קלן, ונחשב לאחד מגדולי השחקנים של פ.צ. קלן בכל הזמנים. ליטבארסקי החל לשחק בקלן בשנת 1978, ושיחק בקבוצה עד לשנת 1993, למעט עונת 1986/87, אותה העביר במועדון הצרפתי ראסינג פאריס. ליטבארסקי זכה עם קלן בגביע מקומי אחד בשנת 1983, ושלוש פעמים סיים עם קלן במקום השני, בשנים 1982, 1989 ו-1990, אך מעולם לא זכה באליפות עם הקבוצה. בנוסף, ליטבארסקי הגיע עם קלן לגמר גביע אופ"א בשנת 1986, בו הפסידה קלן לריאל מדריד 5-3 בסיכום שני משחקים, אשר ליטבארסקי פתח בשניהם. ליטבארסקי שיחק בסך הכל 14 עונות במדי קלן, וצבר 406 הופעות בבונדסליגה, בהן כבש 116 שערים, ובשנת 1993 עזב את המועדון, ועבר לשחק בליגת העל היפנית, תחילה ביונייטד צ'יבה, ואחר כך בברומל סנדאיי, במדיה פרש בשנת 1997 ממשחק פעיל.

==קריירה בינלאומית==
לליטבארסקי הייתה קריירה בינלאומית עשירה בנבחרת גרמניה המערבית, אותה הוא ייצג בחמישה טורנירים גדולים. במונדיאל 1982 היה חלק מחוליית התקפה עם קרל היינץ רומניגה וקלאוס פישר, שהציגה כדורגל יעיל והתקפי באותו טורניר, ונעצרה רק במשחק הגמר על ידי נבחרת איטליה. ביורו 1984 ליטבארסקי היה חלק מהנבחרת שנכשלה והודחה כבר בשלב הבתים. במונדיאל 1986 גרמניה המערבית שוב הציגה כדורגל מצוין, ושוב הפסידה במשחק הגמר, הפעם לנבחרת ארגנטינה, אך הפעם ליטבארסקי סופסל בשלבי ההכרעה על ידי המאמן פרנץ בקנבאואר. ביורו 1988 ליטבארסקי היה חלק מהנבחרת שהודחה בחצי הגמר על ידי נבחרת הולנד. במונדיאל 1990 זכה ליטבארסקי לראשונה בתואר בינלאומי לאחר טורניר מצוין מבחינה אישית וקבוצתית, כאשר נבחרתו זכתה בטורניר לאחר שגמלה במשחק הגמר לנבחרת ארגנטינה על ההפסד בגמר המונדיאל הקודם. לאחר הזכייה של גרמניה המערבית במונדיאל 1990, פרש ליטבארסקי מהנבחרת, לאחר ששיחק בה תשע שנים, וכבש 18 שערים ב-73 הופעות.

==קריירת אימון==
ליטבארסקי התנסה באימון לאחר הפרישה מהמשחק, והתחיל בליגת העל היפנית, בה סיים את הקריירה כשחקן, בפ.צ. יוקוהמה. לאחר מכן שימש כעוזר מאמן בבאייר לברקוזן ובדיסבורג, ובהמשך חזר ליוקוהמה, ואימן גם בפ.צ. סידני האוסטרלית, ובאביספה פוקואוקה וסאיפה היפניות. בין השנים 2010-2012 ביצע תפקידי עוזר מאמן בוולפסבורג.

==תארים==
;פ.צ. קלן
* הגביע הגרמני: 1982/83

;נבחרת גרמניה המערבית
* גביע העולם: 1990; 1982, 1986 (סגנות)

;תארים אישיים:
* שער השנה בגרמניה: 1985
* מלך הבישולים של מונדיאל 1982
* מלך השערים של אליפות אירופה בכדורגל עד גיל 21 - 1982

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:כדורגלני ראסינג פריז
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1982
קטגוריה:כדורגלני יורו 1984
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:מאמני כדורגל גרמנים
קטגוריה:גרמנים שנולדו ב-1960
לאנאי (עיר)

לאנאי (באנגלית: Lanai, בהוואית: Lāna'i) הוא יישוב באי לאנאי, בהוואי, שבארצות הברית. לאנאי היא היישוב היחיד באי. באפריל 2009, לאנאי הוכרזה כאחד האתרים ההיסטוריים המצויים בסכנת ההכחדה הכי גבוהה בארצות הברית, משום שבתחומיה נמצאים שרידים של עיירת מטעים ששכנה במקום, דבר שלא נמצא באף אחד מאיי הוואי.

== אקלים ==
לפי שיטת קפן, לאנאי מסווגת כסוואנה טרופית (Aw).

== היסטוריה ==
בשנות ה-70 של המאה ה-19, רכש וולטר אם גיבסון את אדמות האי לאנאי לטובת חקלאות ועבודות חווה. בשנת 1922, היזם ג'יימס דול רכש את אדמות האי והקים בכולו מטעי אננס, עד שבשלב מסוים באי לאנאי יוצרו כ-75% מסך יבול האננס העולמי. בשל התפתחות זו, נבנתה על הרמה הגאוגרפית הגבוהה שבמרכז האי, העיר לאנאי. ג'יימס דול מונצח בפארק דול, שנקרא על שמו, שנמצא במרכז העיר.

== קישורים חיצוניים ==

* [https://web.archive.org/web/20151208232001/http://m.tiulim.net/%D7%94%D7%9E%D7%93%D7%A8%D7%99%D7%9A-%D7%94%D7%A9%D7%9C%D7%9D-%D7%9C%D7%9E%D7%98%D7%99%D7%99%D7%9C-%D7%91%D7%90%D7%99-%D7%9C%D7%90%D7%A0%D7%90%D7%99-%D7%94%D7%95%D7%95%D7%90%D7%99/ המדריך השלם למטייל באי לאנאי, הוואי]

==הערות שוליים==

קטגוריה:הוואי: יישובים
קטגוריה:ארצות הברית: יישובים לצורכי מפקד אוכלוסין
חיל הים של צבא השחרור העממי

חיל הים של צבא השחרור העממי (בסינית: 中国人民解放军海军; באנגלית: People's Liberation Army Navy

או PLA Navy ובקיצור נפוץ PLAN) הוא הענף האחראי על לוחמה ימית של צבא השחרור העממי. שורשיו של PLAN מגיעים עד מלחמת האזרחים הסינית והוא נוסד בשנת 1950. בעשר השנים הראשונות שלו הוא קיבל סיוע מברית המועצות בהדרכה, ייעוץ, טכנולוגיה וציוד.

עד שנות ה-80 היה PLAN נחשב לחיל ים דל אמצעים, של מים רדודים בלבד, אולם בשנות ה-90, לאחר נפילתה של ברית המועצות פח

תה ההתמקדות של צמרת השלטון הסיני בחששות טריטוריאליים יבשתיים ועברה במידה לא מבוטלת אל עבר הגבולות הימיים. לאור זאת התקבלה החלטה אסטרטגית לחזק משמעותית את חיל הים הסיני ולהביאו לידי כח משמעותי הרתעתי באזור ובעולם בכלל, עד 2009.

עד שנות ה-90 היה חיל הים תחת חיל הרגלים של צבא השחרור העממי ומעמדו עלה להשתוות לזה האחרון עם השינוי בגישה כלפיו. כיום הצי הסיני הוא הגדול בעולם עם 350 ספינות

==היסטוריה ==
=== הרחבת הפעילות למים בינלאומיים ===
לקראת המאה ה-21, עבר PLAN תהליך מעבר לחיל ים של "מים-ירוקים" עם תחומי פעילות שמשתרעים הרחק מהמים הטריטוריאליים המסורתיים של סין.

ניצנים למגמה נראו כבר בשנים 1989–1993 בהן ערכה ספינתך זנגה ביקורים בהוואיי, תאילנד, בנגלדש, פקיסטן והודו. ובשנים שלאחר מכן ספינות סיניות רבות ביקרו בוולדיווסטוק, וכן בצפון קוריאה, אינדונזיה, ניו זילנד, אוסטרליה והפיליפינים. לקראת שנת 2000 כבר ערכו מסעות למלזיה, דרום אפריקה ואפילו ארצות הברית, קנדה, צרפת, איטליה ואנגליה.

במרץ 1997 החלו לראשונה משחתות מסוג LUDA ו-LUHU, יחד עם מכלית תדלוק מסוג Type 908, לערוך מסע ניווט (של 98 יום) הכולל את כל האוקיינוס הפסיפי.

בספטמבר 2012 נכנסה לשירות מבצעי נושאת המטוסים הראשונה של חיל הים - הליאונינג. בשנת 2017 הסתיימה בניית נושאת מטוסים נוספת - נושאת מטוסים 001A.

== מבנה ארגוני ==
יחידות עיקריות של PLAN על פי אזורים צבאיים (על פי משרד ההגנה האמריקאי)

=== ציים ===
לחיל הים שלושה ציים:
* צי הים הצפוני - תחום עיקרי: הים הצהוב, מפקדה ראשית בצ'ינגדאו
* צי הים המזרחי - תחום עיקרי: ים סין המזרחי, מפקדה ראשית בנינגבו 
* צי הים הדרומי - תחום עיקרי - ים סין הדרומי, מפקדה ראשית בזאנגג'יאנג 

=== ענפים ===

לחיל הים מספר ענפים מרכזיים:
* כח הצוללות של PLAN
* כח היבשה של PLAN
* משמר החופים של PLAN (להבדיל ממשמר החופים של סין)
* כח הנחתים של PLAN
* חיל האוויר של PLAN

== גלריה ==
<gallery>
קובץ:RIMPAC 160720-N-KM939-138.jpg|קישור=|מלחים מהצי האמריקני משוחחים עם מלחים של הצי הסיני מהמשחתת שיאן לאחר תרגיל באוקיינוס השקט 2016
קובץ:140716-G-HN254-571 (14714332244).jpg|קישור=|לוחמי הקומנדו הימי
קובץ:PLANS Liaoning (CV-16) 20200428.jpg|קישור=|נושאת המטוסים Liaoning (CV-16)
קובץ:PLANS Nanchang (DDG-101) 20210427.jpg|קישור=|המשחתת Nanchang (DDG-101)
קובץ:PLANS Linyi (FFG-547) 20180420.jpg|קישור=|קורבטה מסוג Linyi (FFG-547)
קובץ:CNS Jinggangshan (LSD-999).jpg|קישור=|המשחתת Jinggangshan (LSD-999)
קובץ:两栖攻击舰广西舰训练画面公开-4.png|קישור=|נושאת המסוקים PLANS Guangxi (LHD-32)
קובץ:Jin (Type 094) Class Ballistic Missile Submarine.JPG|קישור=|צוללת גרעינית מסדרת Type 094
קובץ:Chinese Type 093 submarine.jpg|קישור=|צוללת Type 093
קובץ:PLAN Shenyang J-15 carrier-based fighter aircraft 20221223.jpg|קישור=|מטוס קרב מסוג Shenyang J-15
קובץ:Chinese Helicopter Lands on HMS Cornwall MOD 45150752.jpg|קישור=|מסוק של חיל הים הסיני
</gallery>

== קישורים חיצוניים ==

* 

== הערות שוליים ==

*
גד (צמח)

גד (שם מדעי: Coriandrum) הוא סוג של צמחים בעלי פרחים ממשפחת הסוככיים המונה מספר מינים מצומצם. המין הבולט בסוג זה הוא גד השדה, הידוע ככוסברה. מינים אחרים כוללים את גד ההרים (Coriandrum tordyloides).

==קישורים חיצוניים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:סוככיים